23.2.2023.
LV
Eiropas Savienības Oficiālais Vēstnesis
L 58/1471 KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 22
(turpinājums)
PP 07 22 05
(turpinājums) — sniegt mērķtiecīgu un pielāgotu atbalstu neatkarīgiem vietējiem, reģionāliem medijiem un kopienas medijiem jau esošajos "ziņu tuksnešos" vai tajos, kas drīz par tādiem varētu pārvērsties.
Atbalsta sniegšanai vajadzētu koncentrēties uz tādu jaunu tehnoloģiju, kurām nozare vēl nav vispusīgi aprīkota, kā mākslīgais intelekts, dati un līdzīgas tehnoloģijas ieviešanu vietējos, reģionālos un kopienu medijos vai jāaptver šo tehnoloģiju ieviešana.
PP 07 23
2023
PP 07 23 01
Izmēģinājuma projekts — Uz pilsoņiem vērsts Eiropas televīzijas un video ziņu portāls tādu Eiropas televīzijas un video ziņu un politisko dokumentālo filmu straumēšanai, meklēšanai un tulkošanai, ko sagatavojuši vai pārraidījuši akreditēti publiskie un privātie mediji ES dalībvalstīs
Skaitļi (Diferencētas apropriācijas) 2023. gada apropriācijas Saistības
2 500 000
2022. gada apropriācijas
Maksājumi
Saistības
Maksājumi
Izpilde 2021. gadā Saistības
Maksājumi
625 000
Piezīmes
Funkcionējoša publiskā telpa ir būtiska ikvienai demokrātijai.
Tomēr pašlaik Eiropas digitālajā publiskajā telpā dominē dažas spēcīgas korporācijas, kas atrodas ārpus Eiropas.
Izmēģinājuma projekta “Uz pilsoņiem vērsts Eiropas televīzijas un video ziņu portāls” mērķis ir veicināt funkcionējošu publisko telpu, kas iedzīvotājiem īpašā veidā nodrošina Eiropas mērogā pieejamu video straumēšanas platformu un vienotu piekļuves punktu kvalitatīvām ziņām un dokumentālām filmām, kas atbilst Eiropas vērtībām un ir nepieciešami, lai piedalītos Eiropas demokrātijā gan savā dalībvalstī, gan ārpus tās robežām.
Šajā nolūkā projektā izveidos vienotu televīzijas un video ziņu satura straumēšanas platformu, kas būs tieši pieejama Eiropas auditorijai un iedzīvotājiem, ļaujot tiem meklēt visu saturu, ko būs nodrošinājuši dalībvalstu publiskie un privātie reģistrētie mediji, un nodrošinot minēto ziņu un dokumentālo filmu subtitru tulkojumu visās ES valodās.
Uz pilsoņiem vērsts Eiropas televīzijas un video ziņu portāls darbosies nevis kā televīzijas kanāls, bet gan neitrāla platforma vārda tiešākajā nozīmē.
Tādējādi tas nesniegs redakcionālus pakalpojumus un būs orientēts tikai uz infrastruktūru un tehnoloģijām, jo portālā straumējamo saturu veidos daudzas dažādas dalībvalstīs reģistrēto mediju veidotās ziņas un dokumentālās filmas.
Šajā nolūkā projektā tiks īstenoti centieni izveidot tehnoloģiju apvienību un satura apvienību starp ieinteresētajiem mediju dalībniekiem dalībvalstīs.
Lai gan tiek īstenotas vairākas Savienības darbības, kuru mērķis ir uzlabot redakcionālās spējas un satura radīšanu, šī izmēģinājuma projekta mērķis ir pievērsties citam aspektam.
Portāls būs vērsts uz iedzīvotājiem un būs neitrāls tādā ziņā, ka tas nepieņems redakcionālus lēmumus par saturu, ko sniedz dalībvalsts publiskie un privātie akreditētie mediji.
Lietotāju radītais un neatkarīgo producentu veidotais saturs būs pieejams platformā jau no paša sākuma, ja to iepriekš Savienībā būs pārraidījuši publiski vai privāti akreditēti mediji.
Otrajā posmā procedūras un noteikumi būtu jāizstrādā un jātestē tā, lai neatkarīgo satura veidotāju un lietotāju radīto saturu varētu tieši ievietot portālā, vienlaikus ievērojot principu, ka portāls neveic redakcionālu kontroli.
Šis princips ir būtisks, lai garantētu portāla kvalitāti, uzticamību un neatkarību, kā arī tā neitralitāti.
Akreditētā satura izplatīšana portālā tiks liegta tikai tad, ja tas neatbilst principam, kas attiecas uz Savienības vērtībām, un tiks ieviesti mehānismi, kas nepieciešami satura neatkarības nodrošināšanai.